system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Județul Olt.
assistant
Olt este un județ în regiunile Oltenia (partea situată de la vest de râul Olt, fostul județ Romanați) și Muntenia (partea situată la est de râul Olt), în sud-vestul României. Reședința județului este municipiul Slatina.

Geografie

Localizare 
Județul Olt este situat în partea de sud a țării, pe cursul inferior al râului care i-a dat numele și face parte din categoria județelor riverane fluviului Dunărea. Prin portul dunărean Corabia are ieșire la Marea Neagră. Suprafața totală de 5.498 km², reprezentând 2,3% din teritoriul țării, situează județul pe locul 22 la nivelul României ca suprafață. Din punct de vedere al populației, județul ocupă locul 18 cu 489.274 locuitori (2002), având o densitate de 89 locuitori/km².

Vecini 
 Nord – județul Vâlcea
 Est – județele Argeș și Teleorman
 Sud – fluviul Dunărea pe o distanță de 45 km, care-l desparte de Bulgaria
 Vest – județul Dolj

Clima 
Clima este temperat-continentală, mai umedă în partea de nord și mai aridă în partea de sud. Punctul cel mai friguros este la Caracal datorită curenților reci din estul Câmpiei Române care își au punctul terminus în această zonă, iar punctul cel mai călduros este la Corabia.

Relieful 
Relieful este centrat pe valea inferioară a Oltului și teraselor sale și este format din câmpii și dealuri nu prea înalte. De la limita de nord a județului până în apropiere de Slatina se întâlnește zona de dealuri, aparținând Podișului Getic și care ocupă o treime din suprafața județului. La sud de Slatina până la Dunăre se desfășoară o parte a Câmpiei Române, cu următoarele subunități de câmpie: Câmpia Romanaților, Câmpia Boianului și Câmpia Burnazului. Altitudinea reliefului coboară în pantă lină de la Vitomirești, către Dunăre până la Corabia, ceea ce conferă o expoziție sudică însorită. Valea Dunării, orientată est-vest, domină malul românesc și prezintă terase întinse. Valea Oltului reprezintă o adevărata axă a teritoriului județului. Terasele Oltului se remarcă prin întinderi mai mari pe partea dreaptă a văii, începând din nordul județului până la Dunăre și până la Drăgănești, pe partea stângă, unde sunt bine dezvoltate terasele înalte: Coteana 80–90 m și Slatina 50–60 m.

Rețeaua hidrografică 
Axul principal al rețelei hidrografice îl constituie râul Olt care străbate județul pe la mijloc de la nord la sud, pe o lungime de 143 km. Râul Olt primește ca afluenți principali: pe dreapta râul Olteț și Tesluiul, iar pe stânga câteva râuri cu debit foarte mic cum ar fi Dârjovul. În partea de nord, județul Olt este brăzdat și de râul Vedea, cu afluentul de pe partea dreaptă Plapcea. Pe o distanță de 45 km, partea de sud a județului este udată de apele Dunării, care colectează întreaga rețea hidrografică a județului.

Stema județului Olt

Stema este adoptată prin Hotărârea Guvernului nr. 1379 din 6 decembrie 2002 și publicată în Monitorul Oficial nr. 928 din 18 decembrie 2002.

Descrierea stemei 
Stema județului Olt se compune dintr-un scut cu baza curbată, sfertuit printr-o cruce de aur. Primul și al patrulea cadran, pe fond albastru, reprezintă un turn de argint cu foișor crenelat – stema vechiului județ Olt. În al doilea cadran și al treilea cadran, pe fond albastru, se află un snop de grâu de aur – stema vechiului județ Romanați. În acest spațiu s-au contopit două foste județe antebelice, Olt și Romanați.

Diviziuni administrative 

Județul este format din 112 unități administrativ-teritoriale: 2 municipii, 6 orașe și 104 comune.
Lista de mai jos conține unitățile administrativ-teritoriale din județul Olt.

Lectură suplimentară 
 Descoperiri arheologice din Județul Olt, Mihail Butoi, Editura Inspectoratul pentru Cultură Olt, 1999
 Cartea veche românească din județul Olt (1801-1830), Dorin Teodorescu, Editura Fundației "Universitatea pentru toți", 2002

Politică și administrație 

Județul Olt este administrat de un consiliu județean format din 32 consilieri. În urma alegerilor locale din 2020, consiliul este prezidat de  de la , iar componența politică a Consiliului este următoarea:

Legături externe 

 Consiliul Județean Olt
 Prefectura Județului Olt
 Stema județului Olt - scut divizat în patru de o cruce de aur, 7 decembrie 2002, Loredana_user, Amos News

Istorie
 Istoria prezentului: Județul Olt a luat numele râului ce-i străbate teritoriul. Dar de unde a apărut cuvântul "Olt" ?, 11 ianuarie 2013, Mugurel Manea, Adevărul

Economie
 FOTO Platforma industrială a Slatinei, mai săracă cu 3.000 de muncitori, 22 martie 2013, Mugurel Manea, Adevărul

Hărți
 Harta turistică a județului Olt
Etnografie
 Muzeul virtual al monumentelor etnografice în aer liber din România (județul Olt)

Vezi și 

 Județele României
 Județele interbelice ale Regatului României
 Listă de localități din județul Olt
 Listă de comune din județul Olt
 Lista monumentelor istorice din județul Olt
 Lista rezervațiilor naturale din județul Olt
 Listă de publicații din județul Olt
 Galeria de steme și steaguri ale județului Olt